
Naslov: Na Lisci poteka raziskovalni tabor mladih raziskovalcev
Napoved za voditelja:

Ta teden poteka na Lisci Raziskovalni tabor 15 študentov in dijakov. Tega sta pripravila Center šolskih in obšolskih dejavnosti in Občina Sevnica, ki si želi, da bi na tej planinski in razgledni točki v prihodnje uredila Center šolskih in obšolskih dejavnosti. Udeleženci tabora tako s pomočjo predavateljev skušajo vzpostaviti učno okolje za mlade na tej priljubljeni posavski planinski postojanki in tudi ostalim obiskovalcem ponuditi nove vsebine.

H1: Na Lisci poteka raziskovalni tabor Centra šolskih in obšolskih dejavnosti
H2: Mladi se seznanjajo z različnimi temami, od urejanja prostora do dediščine
H3: Z novimi inovativnimi pristopi želijo na Lisco privabiti še več obiskovalcev
T- Z Lisce GORAN ROVAN /

X- Snemalec in montažer Miloš Šantek /

Na raziskovalnem taboru nameravajo mladi obdelati različne teme, kot so urejanje prostora, ekološko kmetijstvo, trajnostni razvoj, šport, dediščino in še kaj.

T- ANDREJA TOMAŽIN /

X- vodja raziskovalnega tabora Lisca 2018 /

»Imamo pa skupen namen priprave novega učnega okolja tukaj na Lisci. Skratka želimo območje Lisce nekako sevede z inovativnimi metodami posodobiti, s čim manjšimi posegi v naravo in pripravit okolje za učenje mladine.«
Mladi raziskovalci imajo različne poglede in veliko idej.
T- ZALA MEHONIĆ /

X- iz Škofje Loke /

»V bistvu že celo območje nakazuje nekak, da bi lahko razvil neke nove dejavnosti, tako za mlajše kot tudi za starejše. Jest sem v bistvu zadolžena bolj za športno področje, tko da bi rada to območje spremenila na tak način, da bi se otroci čim več gibal, čim več bili v naravi in da bi čim manj posegal v okolje.«
T- URBAN COLETTO /

X- iz Loke pri Zidanem mostu /

»Iščemo tržno nišo Lisce. Sicer domačini jo jemljemo kot nek prostor sprostitve, rekreacije. Predvsem v športu mamo pač odlične pogoje za gorsko kolesarstvo, pohodništvo, plezalne stene mamo tud, padalstvo se razvija.«
T- BARBARA GREŠAK /

X- iz Laškega /

»Ja, mislim da ma Lisca še dost potenciala, da bi se dal še marsikej naredit, da bi na različne načine privabil turiste, da bi ugotovil, kaj se jim zdi atraktivno in jim pol približal naravo.«
Seveda je to šele prvi korak, da bi Lisco oživili in na njej uredili pogoje za obisk več obiskovalcev, pa ne samo mladih, ki bi tu lahko preživeli tudi po več dni.
